ಎಮ್.ಆರ್ ಶ್ರೀನಿವಾಸನ್ ರವರು ೧೯೫೫ರಲ್ಲಿ ಪರಮಾಣು ಶಕ್ತಿ ಇಲಾಖೆಯನ್ನು ಸೇರಿದರು.ಅಲ್ಲಿ ಅವರು ಡಾಕ್ಟರ್.ಹೋಮೀ ಬಾಬ ಅವರ ಜೊತೆಗೆ ಭಾರತದ ಮೊದಲ ಪರಮಾಣು ಸಂಶೋಧನಾ ರಿಯಾಕ್ಟರ್ ಆದ "ಅಪ್ಸರ" ಬಗೆಗೆ,ಅದರ ನಿರ್ಮಾಣದ ಪರವಾಗಿ ಕಾರ್ಯ ನಿರ್ವಹಿಸುತ್ತಿದ್ದರು.೧೯೫೯ರಲ್ಲಿ ಎಮ್.ಆರ್ ಶ್ರೀನಿವಾಸನ್ ಭಾರತದ ಮೊದಲ ಪರಮಾಣು ವಿದ್ಯುತ್ ಸ್ಥಾವರದ ನಿರ್ಮಾಣದಲ್ಲಿ ಪ್ರಧಾನ ಪ್ರಾಜೆಕ್ಟ್ ಇಂಜಿನಿಯರಾಗಿ ಆಯ್ಕೆಯಾದರು.ತರುವಾಯ ೧೯೬೭ರಲ್ಲಿ ಇವರು ಮದರಾಸಿನ ಪರಮಾಣು ವಿದ್ಯುತ್ ಸ್ಥಾವರಕ್ಕೆ ಮುಖ್ಯ ಪ್ರಾಜೆಕ್ಟ್ ಇಂಜಿನಿಯರಾಗಿ ಆಯ್ಕೆಯಾದರು.
೧೯೭೪ರಲ್ಲಿ ವಿದ್ಯುತ್ ಯೋಜನೆಗಳ ಎಂಜಿನಿಯರಿಂಗ್ ವಿಭಾಗ,ಡಿ.ಯೆ.ಯಿ.ದ ನಿರ್ದೇಶಕರಾಗಿ ನೇಮಕವಾದರು ನಂತರ ೧೯೮೪ರಲ್ಲಿ ಭಾರತದ ಪರಮಾಣು ಪವರ್ ಬೋರ್ಡಿನ ಅಧ್ಯಕ್ಷರಾಗಿ ನೇಮಕವಾದರು. ಇಂತಹ ಸಾಮರ್ಥ್ಯಗಳನ್ನು ಒಳಗೊಂಡಿದ್ದ ಇವರು ಭಾರತದ ಎಲ್ಲಾ ಪರಮಾಣು ವಿದ್ಯುತ್ ಯೋಜನೆಗಳ ಯೋಜನೆ , ನಿರ್ವಹಣೆ, ಮತ್ತು ಕಾರ್ಯಾಚರಣೆ ನಡೆಸುವ ಉನ್ನತ ವಿಜ್ಣಾನಿಯಾಗಿ ನೇಮಕವಾದರು. 
೧೯೮೭ರಲ್ಲಿ ಇವರು ಪರಮಾಣು ಶಕ್ತಿ ಆಯೋಗದ ಅಧ್ಯಕ್ಷರಾಗಿ ಮತ್ತು ಅಣುಶಕ್ತಿ ಇಲಾಖೆಯ ಕಾರ್ಯದರ್ಶಿಯಾಗಿ ನೇಮಕವಾದರು.ಎಲ್ಲಾ ವಿಷಯಗಳ ಜವಾಬ್ದಾರಿಯನ್ನು ತೆಗೆದುಕೊಂಡು ಇವರು ಭಾರತದ ಪರಮಾಣು ಯೋಜನೆಯನ್ನೂ ಸಹ ನೋಡಿಕೊಂಡರು. ೧೯೮೭ರಲ್ಲಿ ಎಮ್.ಆರ್ ಶ್ರೀನಿವಾಸನ್ ರವರ ಸ್ಥಾಪಕ ಅಧ್ಯಕ್ಷತೆಯಿಂದ ಭಾರತದ ಮೊದಲ ಪರಮಾಣು ಪವರ್ ಕಾರ್ಪೊರೇಷನನ್ನು ಸ್ಥಾಪಿಸಲಾಯಿತು. ಇವರ ಜವಾಬ್ದಾರಿಯಿಂದ ೧೮ ಪರಮಾಣು ವಿದ್ಯುತ್ ಘಟಕಗಳು ಈಗ ಪ್ರಸ್ತುತವಾಗಿ ಕಾರ್ಯ ನಿರ್ವಹಿಸುತ್ತಿವೆ.ಇವರು ಪರಮಾಣು ಶಕ್ತಿಗೆ ನೀಡಿದ ಕೊಡುಗೆ ಅಪಾರವಾದುದ್ದು. 
ವಯಕ್ತಿಕ ಜೀವನ
ವೃತ್ತಿ ಜೀವನ
ಎಮ್ಆರ್ ಶ್ರೀನಿವಾಸನ್
ಬಾಲ್ಯ ಜೀವನ ಮತ್ತು ವಿದ್ಯಾಭ್ಯಾಸ